****

Noteikumi pakalpojuma iepirkumam

‘’Izglītības speciālistu apmācības STEAM jomā’’

**1. Pakalpojuma pasūtītājs**

**Zemgales plānošanas reģions**, Katoļu ielā 2b, Jelgavā, LV-3001, turpmāk – “Pasūtītājs”.

**2. Iepirkuma procedūra, tā priekšmets, tirgus izpētes metodes, piedāvājumu izvēles kritērijs**

2.1. Pakalpojuma sniedzēja izvēles procedūra ‘’Izglītības speciālistu apmācības STEAM jomā’’ (turpmāk – Iepirkums) tiek veikta atbilstoši pasūtītāja iekšējai kārtībai, kādā tas veic zemsliekšņa iepirkumu procedūras.

**2.2.** Iepirkuma priekšmets procedūra ‘’Izglītības speciālistu apmācības STEAM jomā’’ organizēšana un nodrošināšana atbilstoši šo noteikumu (turpmāk – Noteikumi) un tiem pievienotajā Tehniskajā specifikācijā (Pielikums Nr.1) noteiktajām prasībām.

**2.3.** (1) Iepirkuma Noteikumiem tiek nodrošināta brīva un tieša pieeja Pasūtītāja interneta vietnē [www.zemgale.lv](http://www.zemgale.lv) .

(2) Pretendentam ir pienākums sekot līdzi Pasūtītāja mājas lapā [www.zemgale.lv](http://www.zemgale.lv) sadaļā „Iepirkumi” publicētajai informācijai. Pasūtītājs un tā Iepirkuma komisija nav atbildīgi par to, ja ieinteresētā persona līdz piedāvājumu iesniegšanas termiņa beigām nav iepazinusies ar informāciju, kurai ir nodrošināta brīva un tieša elektroniskā pieeja Pasūtītāja mājaslapas [www.zemgale.lv](http://www.zemgale.lv) sadaļā „Iepirkumi”.

(3) Papildus Iepirkuma publicēšanai Pasūtītājs var apzināt un personiski uzaicināt Iespējamos pakalpojuma sniedzējus piedalīties Iepirkuma procedūrā.

**2.4.** Piedāvājuma izvēles kritērijs – saimnieciski izdevīgākais piedāvājums**,** ņemot vērā gan piedāvāto cenu, gan piedāvājuma kvalitāti un citus apstākļus (sk. 8.4.punktu), kas Pasūtītāja ieskatā var nodrošināt labāku pakalpojuma izpildi.

**2.5.** Iepirkuma procedūra tiek veikta Latvijas - Lietuvas pārrobežu sadarbības programmas **projekta Interreg VI-A Latvijas-Lietuvas programmas 2021.-2027. gadam projekts LL-00087 ‘’Nākotnes prasmju pamats -zināšanas un kapacitāte STEAM jomā’’/fit4future** turpmāk tekstā – „**Projekts”**, ietvaros.

**3. Pakalpojuma izpildes termiņš**

Pakalpojums izpildāms no līguma slēgšanas brīža līdz 2025.gada decembrim.

**4. Prasības pretendentam**

**4.1.** Iepirkumā savus piedāvājumus var iesniegt jebkura juridiska vai fiziska persona vai šādu personu apvienība (t.sk., personālsabiedrība) jebkurā to kombinācijā, kas piedāvā Iepirkuma priekšmetam atbilstošus pakalpojumus un ir tiesīga sniegt Iepirkuma pakalpojumu.

**4.2.** Pretendents piedāvā Iepirkuma priekšmetam atbilstošus pakalpojumus un spēj nodrošināt pakalpojuma izpildi Iepirkumā, atbilstoši Noteikumos un tā pielikuma noteiktajām prasībām, pierādot to ar attiecīgu savu pieredzi.

**4.3.** Iesniedzamie dokumenti:

4.2.1. Finanšu piedāvājums atbilstoši Noteikumu 5.nodaļas punktu prasībām (Pielikums Nr. 2.)

4.2.2. Pretendenta iepriekšējās, Iepirkuma priekšmetam līdzīgas, pieredzes apraksts brīvā formā, kas apliecina Pretendenta spēju pakalpojuma izpildē, iekļaujot vismaz 1 (vienu) iepirkumam ekvivalenta darba izpildi, pievienojot avotu, kur var iepazīties (piemēram, norādot kontaktinformāciju, interneta saiti, iesniedzot darbu, u.c.);

4.2.3. Apmācību apraksts brīvā formā, iekļaujot un piedāvājot saturu un laika plānojumu, atbilstoši Tehniskajai specifikācijai. Darba plāna saturs un kvalitāte, kā arī tā atbilstība pasākuma mērķim tiks vērtēta Pretendenta izvēlē.

4.2.4. Speciālistu saraksts, kurā norāda speciālista vārdu, uzvārdu, izglītību un lomu (amatu) Iepirkuma līguma izpildē. Speciālistu sarakstam pievieno piesaistīto speciālistu CV *(CV norāda tikai Iepirkuma priekšmeta izpildei nepieciešamo informāciju)*.

4.2.5. Pedagoģiskā vai sabiedrības izglītošanas pieredze par STEAM jomu tiks uzskatīta kā priekšrocība.

4.2.6. Papildus (neobligāti) iesniedzamie dokumenti vai informācija:

1) Pretendenta papildus redzējums un/vai priekšlikumi par Tehniskajā specifikācijā minēto uzdevuma veikšanu, objektus *(minētā informācija un papildus vai uzlabots piedāvājums tiks ņemts vērā, Pasūtītājam izvēloties piemērotāko piedāvājumu)*.

2) Cita informācija vai dokumenti, kas var pierādīt pretendenta atbilstību pakalpojuma sniegšanai.

**4.4.** Piedāvājumi Iepirkumā elektroniski jāsūta uz [**sanita.larionova@zpr.gov.lv**](mailto:sanita.larionova@zpr.gov.lv)

līdz **2025. gada 09. oktobra plkst. 23:59**.

**5. Finanšu piedāvājuma nosacījumi**

**5.1.** Pieteicies pretendents norāda cenu, par kādu tas sniegs pakalpojumu. Pakalpojuma cenas tiek norādītas bez pievienotās vērtības nodokļa (PVN) un kopā ar PVN, ja pretendents ir PVN maksātājs.

**5.2.** Pretendents finanšu piedāvājumā norāda izcenojumus pasākuma organizēšanai un visas citas izmaksu pozīcijas, ja tādas pakalpojuma izpildē paredzētas, un to atšifrējumu.

**5.3.** Finanšu piedāvājumā norādītā cena ietver visus pretendenta maksājamos nodokļus un darba veikšanas izdevumus (piem., lektori, tehniskais nodrošinājums, transporta izdevumi, un tml.).

**5.4.** Finanšu piedāvājums tiek iesniegts, aizpildot Noteikumiem pievienoto 2.pielikumu.

**6. Apmaksa par pakalpojuma izpildi**

**6.1.** Apmaksa par pakalpojuma izpildi tiks veikta atbilstoši pretendenta, kurš tiks izraudzīts pakalpojuma veikšanai Iepirkumā, piedāvātajai cenai, un atbilstoši noslēgtā Iepirkuma līguma nosacījumiem.

**6.2.** Paredzamā kopējā līguma **cena ne lielāka par 2460,00 EUR** (t.sk. pievienotās vērtības nodoklis).

**6.3.** Apmaksu par pilnībā izpildītu pakalpojumu Izpildītājs (Iepirkumā uzvarējušais pretendents) saņems pēc konkrēto darbu (abu apmācību) pabeigšanas un pēc tam, kad Pasūtītājs ar Pakalpojuma sniedzēju būs parakstījuši pieņemšanas - nodošanas aktu.

**7. Pakalpojumu sniegšanas nosacījumi**

**7.1.** Izglītības speciālistu apmācības STEAM jomā sniegšana jāveic atbilstoši šiem noteikumiem un pievienotajai Tehniskajai specifikācijai (Pielikums Nr.1.).

**7.2.** Vispārējā darba valoda - latviešu.

**7.3.** Nepieciešamības gadījumā un pēc pieprasījuma Izpildītājs organizē sanāksmes ar Pasūtītāju pamatjautājumu saskaņošanai.

**7.4.** Lai ievērotu Eiropas Savienības fondu publicitātes un vizuālās identitātes prasības, sagatavojot dokumentus, jāizmanto INTERREG V-A Latvijas-Lietuvas pārrobežu sadarbības Programmas publicitātes vadlīnijas <https://latlit.eu/wp-content/uploads/2024/04/LATLIT-Communication-Guidelines-version-1.pdf>

**8. Pakalpojuma sniedzēja izvēles nosacījumi**

**8.1.** Pakalpojuma sniedzēja izvēles laikā Pasūtītājs var lūgt pieteikušos pretendentu iesniegt precizējošu informāciju par sevi, par tā piedāvātajiem speciālistiem u.c.

Pakalpojuma sniedzēja izvēles laikā Pasūtītājs var uzaicināt pieteikušos pretendentus uz pārrunām vai arī veikt saraksti ar pretendentu, lai pretendents precizētu un izskaidrotu sava piedāvājuma atsevišķas detaļas un lai saskaņotu Pasūtītāja vajadzības ar pretendenta iespējām.

Tāpat Pasūtītājs ir tiesīgs uzaicināt pretendentu papildināt un uzlabot savu piedāvājumu.

**8.2.** Pasūtītājs neveic vai neturpina pārrunas (vai arī neveic vai neturpina saraksti) ar pretendentu, kurš iesniedzis atbilstošu šo noteikumu prasībām piedāvājumu, bet kurš norādījis, ka piedāvājums ir galīgs, un netiks pārskatīts. Ja pārskatīšanas iespēja ir iespējama kādā piedāvājuma daļā, tad pārrunas vai saraksti ar pretendentu Pasūtītājs veic tikai par to piedāvājuma daļu, kurā iespējama izmaiņu veikšana.

**8.3.** Pasūtītājs ir tiesīgs lūgt pretendentus, ar kuriem piedāvājumu izskatīšanas laikā veiktas pārrunas vai sarakste par piedāvājumu precizēšanu un/vai labošanu, apstiprināt savu galīgo piedāvājumu, ja Pasūtītājs uzskata, ka ir iegūts piedāvājums, kas atbilst tā vajadzībām, samērīgi ar pretendenta piedāvāto pakalpojuma cenu.

Minētā Pasūtītāja lūguma izteikšanas gadījumā pretendentam jāsniedz atbilde 3 (triju) darbdienu laikā.

**8.4.** Pasūtītājs Iepirkumā izvēlēsies pakalpojuma sniedzēju ar Pasūtītāja ieskatā saimnieciski visizdevīgāko piedāvājumu, t.i., Iepirkuma līguma slēgšanas tiesības Iepirkumā tiks piešķirtas pretendentam, ņemot vērā gan pretendenta piedāvāto pakalpojuma cenu, gan pretendenta piedāvājuma kvalitāti.

Līguma slēgšanas tiesības Iepirkumā tiks piešķirtas pretendentam, vērtējot:

1. pretendenta piedāvāto pakalpojuma cenu, kas iekļaujas Projekta budžetā un kura samērota ar pretendenta piedāvājuma saturu;
2. pretendenta un tā piesaistīto speciālistu pieredze u.c. apstākļi, kas Pasūtītāja atbildīgo par Iepirkumu darbinieku ieskatā var nodrošināt vislabāko rezultātu – iespējami kvalitatīvāk izpildīt Iepirkuma līgumu;
3. pretendenta iespējamo piedāvāto papildus redzējumu par pakalpojuma tehnisko izpildi;
4. citas piedāvājuma detaļas, kas Pasūtītāja ieskatā var dot vislabāko rezultātu Iepirkuma paredzēto uzdevumu veikšanai.

**8.5.** Pasūtītājam ir tiesības pēc saviem ieskatiem izvēlēties vienu no Iepirkuma pretendentiem līguma slēgšanai vai izbeigt šo Iepirkumu bez saistībām informēt pieteikušos uzaicinātos pretendentus par šāda lēmuma pieņemšanas iemesliem.

Pasūtītājs uz pretendenta norādīto e-pastu vai tā pasta adresi paziņos pretendentam savu lēmumu attiecībā uz konkrētā pretendenta iesniegto piedāvājumu.

Pasūtītājam nav pienākuma paskaidrot, iesaistīties sarakstē, pārrunās/diskusijās ar pretendentiem par pakalpojuma sniedzēja izvēles un/vai sadarbības piedāvājumu noraidīšanas iemesliem.

Pasūtītāja Iepirkuma procedūras laikā pieņemtie lēmumi ir konfidenciāli un Pasūtītājam nav nekādu citu pienākumu pret pretendentu, kā vienīgi paziņot konkrētā piedāvājuma izskatīšanas rezultātu, ciktāl tas attiecas uz konkrēto pretendentu.

**9. Līguma slēgšana**

Pasūtītājs slēdz iepirkuma līgumu ar izvēlēto pretendentu, ņemot vērā Tehniskās specifikācijas noteikumus, pretendenta iesniegto piedāvājumu un iespējamās Pasūtītāja un izraugāmā pretendenta pārrunas par precizējamiem un neskaidriem jautājumiem.

**10. Pasūtītāja kontaktinformācija**

Projekta vadītāja Sanita Larionova, [sanita.larionova@zpr.gov.lv](mailto:sanita.larionova@zpr.gov.lv) tel. +371 27714585

Pielikums Nr.1

Pakalpojuma sniedzēja izvēles procedūras

‘’Izglītības speciālistu apmācības STEAM jomā’’

Noteikumiem

**TEHNISKĀ SPECIFIKĀCIJA**

pakalpojuma sniedzēja izvēles procedūrai

‘’Izglītības speciālistu apmācības STEAM jomā’’

1. **Īsa informācija par projektu, tīklošanās pasākuma mērķiem, dalībniekiem un struktūru**
   1. Pasākuma mērķis ir veicināt izglītības tehnoloģiju ieviešanu un integrēšanu izglītības procesā, to izmantošana radošuma attīstīšanā, padziļināt esošās zināšanas vai sniegt jaunas zināšanas, prasmes un iemaņas par STEAM.
   2. Plānotas **divas apmācību grupas** - atšķirīgas norises vietas, apmācību saturs abās reizēs viens un tas pats.
   3. Pasākuma norises vieta - Zemgales plānošanas reģiona administratīvā teritorija. Provizoriski viena apmācību grupa plānota Jelgavā vai tuvākajā apkārtnē (grupa līdz 20 cilvēkiem), otras apmācības plānotas Jēkabpilī vai Aizkrauklē (grupa līdz 20 cilvēkiem).
   4. Pasākuma mērķa grupa – STEAM jomas izglītības speciālisti
   5. Pasākuma norises laiks – katra apmācību grupa 1 diena, kopējais apmācību ilgums vienai grupai **vismaz 6 akadēmiskās stundas.**
   6. Pasākuma plānotais dalībnieku skaits – līdz 40 personām (pa 20 personām katrā grupā).
   7. Plānotais pasākuma periods: 2025.gada septembris – 2025.gada decembris. Pasākuma vietu un laiku nosaka Pasūtītājs, saskaņojot ar Izpildītāju.
   8. Pasākuma vispārīgā darba valoda – latviešu.
   9. Pasākums jāstrukturē tā, lai tajās būtu ietvertas gan teorētiskās, gan praktiskās izglītojošās aktivitātes. Atbilstoši izglītības speciālistu atbildēm par interesējošām tēmām un formātu, **apmācībās obligāti jāiekļauj praktiskā sadaļa**. Izpildītājam jānodrošina, ka apmācību dalībnieki paši var praktiski darboties.
   10. Apmācību veicējam pēc apmācībām dalībniekiem **jāizsniedz pedagogu profesionālās kompetences pilnveides apliecība** **(obligāta prasība).**
2. **Darba uzdevumi**
   1. Pakalpojums ietver detalizētu izglītības speciālistu apmācību STEAM jomā programmas izstrādi, apmācību organizēšanu un to realizēšanu.
   2. Pretendents ne vēlāk kā 5 dienas pirms pasākuma saskaņo ar Pasūtītāju Pasākuma darba kārtību, prezentācijas un izdales materiālus, apmācību tēmu saturu, lektorus, un visus citus svarīgos aspektus, kas saistīti ar Pasākuma organizēšanu un realizāciju. Ja Pasūtītājam ir iebildumi, labojumi, tad Pretendentam ir attiecīgi jāveic labojumi.
   3. Pretendents nodrošina visu tehnisko darbu plānošanu un izpildi (lektori, izdales materiāli (ja nepieciešams), materiāli un aprīkojums praktisko darbnīcu norisei un visu citu nepieciešamo pasākuma organizēšanai).
   4. Telpu nomu un dalībnieku ēdināšanu nodrošinās Pasūtītājs.
   5. Sākotnēji norādītais lektors un/vai praktisko darbnīcu vadītājs var tikt aizstāts ar citu lektors un/vai praktisko darbnīcu vadītāju tikai iepriekš saskaņojot to ar Pasūtītāju.
   6. Pasākumā organizēšanā ir jāievēro INTERREG V-A Latvijas-Lietuvas pārrobežu sadarbības Programmas publicitātes vadlīnijas <https://latlit.eu/wp-content/uploads/2024/04/LATLIT-Communication-Guidelines-version-1.pdf>
   7. Izpildītājam jānodrošina visu Pasākuma nodevumu (prezentācijas, foto, reģistrācijas lapas) gala versiju un oriģinālu iesniegšanu Pasūtītājam.
   8. Izpildītājam jānodrošina personas datu aizsardzības prasības.
   9. Izpildītājs Pasākuma ietvaros iekļauj atsauci uz Pasūtītāju, Programmu un to logo.
3. **Provizoriskais pasākuma apraksts.**

Lai sekmētu projekta LL-00087 "fit4future" mērķu sasniegšanu,

apmācībās iekļaujamās tēmas, atbilstoši aptaujāto izglītības speciālistu atbildēm:

* izglītības tehnoloģiju lietderīga izmantošanu mācību procesā, to izmantošanas iespējas atbilstoši mācību programmu paraugiem;
* 3D tehnoloģijas, lāzezgravēšanas, 3D skenēšana, to iespējas un to jēgpilna izmantošana mācību procesā;
* Virtuālās realitātes risinājumu lietderīga izmantošana izglītībā;
* STEAM kā līdzeklis sociālo problēmu risināšanā – kā izglītības tehnoloģiju pielietojums iespējams dažādos mācību priekšmetos.

Papildus šīm var tikt piedāvātas arī citas tēmas.

1. **Informācija par projektu**

Informācija par Projektu un tā partneriem atrodama: <https://www.zemgale.lv/lv/projekts/nakotnes-prasmju-pamats-zinasanas-un-kapacitate-steam-joma>

Pielikums Nr.2

Pakalpojuma sniedzēja izvēles procedūras

‘’Izglītības speciālistu apmācības STEAM jomā’’ Noteikumiem

**FINANŠU PIEDĀVĀJUMS**

pakalpojuma sniedzēja izvēles procedūrai

‘‘Izglītības speciālistu apmācības STEAM jomā’’

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_***(Pretendenta nosaukums/ Vārds, Uzvārds)*

**apņemas veikt pakalpojumu atbilstoši Tehniskajā specifikācijā noteiktajām prasībām, apjomiem un izpildes termiņiem:**

|  |  |
| --- | --- |
| Nosaukums/Vārds, uzvārds[[1]](#footnote-1): |  |
| Reģistrācijas numurs/ personas kods[[2]](#footnote-2): |  |
| Juridiskā adrese/ deklarētā dzīvesvietas adrese[[3]](#footnote-3): |  |
| Telefona numurs: |  |
| E-pasts[[4]](#footnote-4): |  |

|  |  |  |
| --- | --- | --- |
| **NPK** | **Pozīcija** | **Cena EUR**  **bez PVN** |
| **1.** | Apmācību STEAM jomā organizēšana un to nodrošināšana 2 apmācību grupām (katrā grupā līdz 20 personām) |  |
| **...** | Citas izmaksas (ja Pretendents vēlas norādīt) |  |
| Kopā EUR bez PVN | |  |
| PVN \_ \_% (ja attiecināms) | |  |
| Kopā EUR ar PVN | |  |

Pretendents apliecina, ka ir pilnībā iepazinies ar iepirkuma noteikumiem, tai skaitā noteikumiem par iesniedzamo finanšu piedāvājumu, pasūtījuma apjomu, un pretendenta piedāvātā līgumcena sedz visas ar pasūtījumu saistītās pretendenta izmaksas, kā arī piedāvātājā pakalpojuma gala cenā ietilpst jebkādi nodokļi, tajā skaitā pievienotās vērtības nodoklis (ja attiecināms) un jebkādi pretendenta izdevumi.

**Piedāvājumu sagatavoja:**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ *(vārds, uzvārds, paraksts)*

1. Ja pretendents ir fiziska persona vai pašnodarbināta persona [↑](#footnote-ref-1)
2. Ja pretendents ir fiziska persona. Ja pretendents ir pašnodarbināta persona, norāda pašnodarbinātas personas reģistrācijas numuru. [↑](#footnote-ref-2)
3. Ja pretendents ir fiziska persona vai pašnodarbināta persona [↑](#footnote-ref-3)
4. E-pasts saziņai ar pasūtītāju. [↑](#footnote-ref-4)